Kremlinul atrage atenția să nu existe "așteptări mari" referitor la relația dintre Rusia și SUA.
Președintele american Joe Biden se va întâlni cu președintele rus Vladimir Putin pentru prima dată de la preluarea mandatului. Kremlinul a declarat miercuri că nu se așteaptă la o "resetare oficială" a relației dintre Rusia și SUA.
Purtătorul de cuvânt al Kremlinului, Dmitri Peskov, a atras atenția să nu existe "așteptări mari" în privința întâlnirii dintre cei doi șefi de stat. Totuși, acesta a precizat că reuniunea în sine este "foarte importantă", relatează Reuters.Joe Biden și Vladimir Putin se vor întâlni la Geneva pe 16 iunie, au declarat marți Casa Albă și Kremlinul.Preşedintele Elveţiei, Guy Parmelin, a salutat deciziile Statelor Unite şi Rusiei de organizare la Geneva a întâlnirii preşedinţilor american şi rus, Joseph Biden şi Vladimir Putin, exprimând speranţa că summitul va avea rezultate benefice pentru comunitatea internaţională."Sunt foarte fericit că Elveţia găzduieşte summitul preşedintelui american, Joe Biden, cu preşedintele rus, Vladimir Putin. Sper că discuţiile vor fi fructuoase pentru ambele ţări şi pentru comunitatea internaţională", a declarat preşedintele Guy Parmelin, prin Twitter."Cei doi lideri vor discuta despre toată seria de probleme presante, în contextul în care încercăm să restabilim predictibilitatea şi stabilitatea în relaţia SUA-Rusia", a transmis Preşedinţia SUA, conform unui comunicat postat pe site-ul propriu."Intenţionăm să discutăm despre starea actuală şi despre perspectivele continuării dezvoltării relaţiilor ruso-americane, a temelor de stabilitate strategică, precum şi a problemelor punctuale din agenda internaţională, inclusiv despre interacţiunile în combaterea pandemiei şi în rezolvarea conflictelor regionale", a transmis Kremlinul.